എ.കെ. ലോഹിതദാസ്

മലയാളചലച്ചിത്രമേഖലയിലെ പ്രശസ്തനായ തിരക്കഥാകൃത്തും സംവിധായകനുമായിരുന്നു അമ്പഴത്തിൽ കരുണാകരൻ ലോഹിതദാസ്‌ എന്ന എ.കെ. ലോഹിതദാസ്  (മേയ് 10, 1955 - ജൂൺ 28, 2009). ജീവിതഗന്ധിയും തന്മയത്വമുള്ളതുമായ തിരക്കഥകളിലൂടെ ഇദ്ദേഹം രണ്ട് ദശകത്തിലേറെക്കാലം മലയാളചലച്ചിത്രവേദിയെ ധന്യമാക്കി. പത്മരാജനും ഭരതനും എം.ടിയ്ക്കും ശേഷം മലയാളചലച്ചിത്രത്തിൽ ശക്തമായ തിരക്കഥകൾ സംഭാവന ചെയ്ത എഴുത്തുകാരനായാണ് ഇദ്ദേഹത്തെ വിലയിരുത്തുന്നത്. തിരക്കഥാകൃത്ത്, സംവിധായകൻ എന്നിവയ്ക്കുപുറമെ ഗാനരചയിതാവ്, നിർമ്മാതാവ്, നാടകകൃത്ത്, ചെറുകഥാകൃത്ത് എന്നിങ്ങനെ വിവിധ മേഖലകളിൽ ഇദ്ദേഹം പ്രതിഭ തെളിയിച്ചു.

 ജീവിതരേഖ 

1955 മേയ് 10-ന് തൃശൂർ ജില്ലയിലെ ചാലക്കുടിയ്‌ക്കടുത്ത്‌ മുരിങ്ങൂരിൽ അമ്പഴത്തുപറമ്പിൽ വീട്ടിൽ കരുണാകരന്റെയും മായിയമ്മയുടെയും മകനായി ജനിച്ചു. എറണാകുളം മഹാരാജാസിൽ നിന്ന് ബിരുദപഠനവും തിരുവനന്തപുരം മെഡിക്കൽ കോളേജിൽ നിന്നു ലാബറട്ടറി ടെക്‌നീഷ്യൻ കോഴ്‌സും പൂർത്തിയാക്കി. 

ലോഹി എന്ന് അറിയപ്പെട്ടിരുന്ന ലോഹിതദാസ് ചെറുകഥകൾ എഴുതിക്കൊണ്ടാണ് എഴുത്തിന്റെ ലോകത്തേക്ക് പ്രവേശിക്കുന്നത്. എന്നാൽ സാഹിത്യത്തിൽ ശ്രദ്ധേയനാകുവാൻ അദ്ദേഹത്തിനു കഴിഞ്ഞില്ല. തോപ്പിൽ ഭാസിയുടെ നേതൃത്വത്തിലുള്ള കെ.പി.എ.സിക്കു വേണ്ടി 1986-ൽ നാടകരചന നിർവഹിച്ചുകൊണ്ട് അദ്ദേഹം മലയാള നാടകവേദിയിൽ പ്രവേശിച്ചു. തോപ്പിൽ ഭാസിയുടെ ഇടതുപക്ഷ (സി.പി.ഐ) ചായ്‌വുള്ള ‘കേരള പീപ്പിൾസ് ആർട്സ് ക്ലബ്’ എന്ന നാടകവേദിക്കായി ആയിരുന്നു ആദ്യ നാടകരചന. സിന്ധു ശാന്തമായൊഴുകുന്നു ആയിരുന്നു ആദ്യനാടകം. ഈ നാടകത്തിന് അദ്ദേഹത്തിന് സംസ്ഥാന അവാർഡ് ലഭിച്ചു. പിന്നീട് അവസാനം വന്ന അതിഥി, സ്വപ്നം വിതച്ചവർ തുടങ്ങിയ നാടകങ്ങളും എഴുതി.

നാടകത്തിന്റെ സാമ്പത്തികവിജയവും നിരൂപകശ്രദ്ധയും കൊണ്ട് ശ്രദ്ധേയനായ ലോഹിതദാസിനെ ചലച്ചിത്രലോകത്തേക്ക് നയിച്ചത് തിലകനാണ്. 1987 - ൽ സിബി മലയിൽ സംവിധാനം ചെയ്ത ആദ്യ സിനിമയാ‍യ തനിയാവർത്തനം എന്ന ചിത്രത്തിന് തിരക്കഥ എഴുതിക്കൊണ്ട് ലോഹിതദാസ് മലയാളസിനിമാരംഗത്ത് പ്രവേശിച്ചു. പാരമ്പര്യമായി ലഭിച്ച ഭ്രാന്തിന്റെ വിഹ്വലതകളിൽ ഉഴലുന്ന ബാലൻമാഷ് എന്ന കഥാപാത്രത്തിന് ജന്മം നല്കിയ ലോഹിയുടെ തിരക്കഥ മലയാളചലച്ചിത്രലോകത്ത് പുതിയൊരനുഭവമായിരുന്നു. ഈ ചിത്രം സാമ്പത്തികവിജയം കൂടി നേടിയതോടെ സിബി മലയിൽ-ലോഹിതദാസ് കൂട്ടുകെട്ടിൽനിന്ന് പിന്നീടും ഒട്ടേറെ പ്രശസ്തമായ മലയാളചലച്ചിത്രങ്ങൾ പിറവികൊണ്ടു.

സിന്ധുവാണ് ഭാര്യ. ഹരികൃഷ്ണൻ, വിജയശങ്കർ എന്നിവർ മക്കളും.

മരണം
2009 ജൂൺ 28-ന്‌ രാവിലെ 10.50-ന്‌ തികച്ചും അപ്രതീക്ഷിതമായി ഹൃദയാഘാതത്തെത്തുടർന്ന് എറണാകുളത്തെ ലിസി ആശുപത്രിയിൽ വെച്ച് ലോഹിതദാസ് അന്തരിച്ചു. ആലുവയിൽ താമസിയ്ക്കുകയായിരുന്ന അദ്ദേഹം അന്ന് രാവിലെ ഭക്ഷണം കഴിയ്ക്കുന്നതിനിടയിൽ പെട്ടെന്ന് കുഴഞ്ഞുവീഴുകയായിരുന്നു. ഉടനെ ആശുപത്രിയിലെത്തിച്ചെങ്കിലും ജീവൻ രക്ഷിയ്ക്കാനായില്ല. 54 വയസ്സായിരുന്നു അദ്ദേഹത്തിന്. ഏറെക്കാലമായി തിരിച്ചറിയാതിരുന്ന ഹൃദ്രോഗമാണ് ഒടുവിൽ അദ്ദേഹത്തിന്റെ ജീവനെടുത്തത്. മൃതദേഹം അദ്ദേഹത്തിന്റെ അന്ത്യാഭിലാഷമനുസരിച്ച് ലക്കിടിയിലെ 'അമരാവതി' വീട്ടുവളപ്പിൽ സംസ്കരിച്ചു.

പൂർത്തിയാകാതെ പോയ ചലച്ചിത്രങ്ങൾ
ലോഹിതദാസിന്റെ അകാലനിര്യാണം കാരണം അദ്ദേഹത്തിന്റെ രണ്ട് ചലച്ചിത്രങ്ങൾ പൂർത്തിയാകാതെ പോയി. ലോഹിതദാസ് തന്നെ സംവിധാനം ചെയ്യാനുദ്ദേശിച്ചിരുന്ന ചെമ്പട്ട്, വർഷങ്ങൾക്കുശേഷം സിബി മലയിൽ-ലോഹിതദാസ്-മോഹൻലാൽ കൂട്ടുകെട്ടിന് വഴിവെക്കുമായിരുന്ന ഭീഷ്മർ എന്നീ ചലച്ചിത്രങ്ങളാണ് പാതിവഴിയിൽ അവസാനിച്ചത്.

 പുരസ്കാരങ്ങൾ 

ഏറ്റവും നല്ല കഥയ്ക്കുള്ള സംസ്ഥാന ഫിലിം അവാർഡ് - തനിയാവർത്തനം (1987)
ഏറ്റവും നല്ല ചലച്ചിത്രത്തിനുള്ള സംസ്ഥാന ഫിലിം അവാ‍ർഡ് - ഭൂതക്കണ്ണാ‍ടി (1997), 
മികച്ച ചലച്ചിത്രത്തിനുള്ള ദേശീയപുരസ്കാരം - ഭൂതക്കണ്ണാടി (1997)
മികച്ച തിരക്കഥക്കുള്ള ഫിലിം ക്രിട്ടിക്സ് പുരസ്കാരം - തനിയാവർത്തനം (1987), ദശരഥം (1989), കിരീടം (1990), ഭരതം (1991), ചെങ്കോൽ (1993), ചകോരം (1994), സല്ലാപം (1994), തൂവൽകൊട്ടാരം (1996), ഭൂതകണ്ണാടി (1997), ഓർമ്മചെപ്പ്‌ (1998), ജോക്കർ (1999), വീണ്ടും ചില വീട്ടുകാര്യങ്ങൾ (2000), കസ്‌തൂരിമാൻ (2003), നിവേദ്യം (2007)
മികച്ച ചലച്ചിത്രത്തിനു ഫിലിം ക്രിട്ടിക്സ് പുരസ്കാരം - ഭൂതകണ്ണാടി (1997), ജോക്കർ (1999), കസ്തൂരിമാൻ (2003), നിവേദ്യം (2007)

 ചലച്ചിത്രങ്ങൾ  
ചലച്ചിത്രരംഗത്ത് വിഭിന്ന ഭാവങ്ങൾ പുലർത്തിയ ലോഹിതദാസ് തിരക്കഥാകൃത്ത്, സംവിധായകൻ എന്നീ നിലകളിലാണ് സ്ഥിരപ്രതിഷ്ഠ നേടിയത്. കൂടാതെ ഗാനരചന, അഭിനയം എന്നീ മേഖലകളിലും അദ്ദേഹം തന്റെ സംഭാവനകൾ നല്കിയിട്ടുണ്ട്.

 തിരക്കഥ രചിച്ചവ  
വർഷംചലച്ചിത്രംസംവിധാനം അഭിനേതാക്കൾ2007നിവേദ്യംലോഹിതദാസ് വിനു മോഹൻ, ഭാമ2006ചക്കരമുത്ത്ലോഹിതദാസ്ദിലീപ്, കാവ്യാ മാധവൻ2003ചക്രംലോഹിതദാസ്പൃഥ്വിരാജ്, മീരാ ജാസ്മിൻ2003കസ്തൂരിമാൻലോഹിതദാസ്കുഞ്ചാക്കോ ബോബൻ, മീരാ ജാസ്മിൻ2001സൂത്രധാരൻലോഹിതദാസ്  ദിലീപ്, മീരാ ജാസ്മിൻ2000ജോക്കർലോഹിതദാസ്ദിലീപ്, നിഷാന്ത് സാഗർ, മന്യ1999  അരയന്നങ്ങളുടെ വീട്  ലോഹിതദാസ്  മമ്മൂട്ടി, ലക്ഷ്മി ഗോപാലസ്വാമി 1999  വീണ്ടും ചില വീട്ടുകാര്യങ്ങൾ സത്യൻ അന്തിക്കാട്  ജയറാം, തിലകൻ, സംയുക്ത വർമ്മ 1998 കന്മദം ലോഹിതദാസ്  മോഹൻലാൽ, ലാൽ, മഞ്ജു വാര്യർ 1998  ഓർമ്മച്ചെപ്പ്  ലോഹിതദാസ്  ലാൽ, ദിലീപ്, ചഞ്ചൽ 1997  കാരുണ്യം  ലോഹിതദാസ്  ജയറാം, മുരളി, ദിവ്യ ഉണ്ണി 1997  ഭൂതക്കണ്ണാടി  ലോഹിതദാസ്  മമ്മൂട്ടി, ശ്രീലക്ഷ്മി 1996  തൂവൽക്കൊട്ടാരം  സത്യൻ അന്തിക്കാട്  ജയറാം, മഞ്ജു വാര്യർ, സുകന്യ 1996  സല്ലാപം  സുന്ദർദാസ്  മനോജ് കെ. ജയൻ, ദിലീപ്, മഞ്ജു വാര്യർ 1996  ഉദ്യാനപാലകൻ  ഹരികുമാർ  മമ്മൂട്ടി, കാവേരി, നെടുമുടി വേണു 1995  സാദരം (ചലച്ചിത്രം)  ജോസ് തോമസ്  സുരേഷ് ഗോപി, ഗീത 1994  സാഗരം സാക്ഷി  സിബി മലയിൽ  മമ്മൂട്ടി, തിലകൻ, സുകന്യ 1994  ചകോരം  എം.എ. വേണു  മുരളി 1993  പാഥേയം  ഭരതൻ  മമ്മൂട്ടി, ചിപ്പി 1993  ഗർദ്ദിഷ്  പ്രിയദർശൻ  ജാക്കി ഷ്റോഫ്, അംരീഷ് പുരി, ഡിംപിൾ കപാഡിയ 1993  വാത്സല്യം  കൊച്ചിൻ ഹനീഫ  മമ്മൂട്ടി, സിദ്ദിഖ്, ഗീത 1993  ചെങ്കോൽ  സിബി മലയിൽ  മോഹൻലാൽ, തിലകൻ, ശാന്തികൃഷ്ണ, സുരഭി 1993  വെങ്കലം  ഭരതൻ  മുരളി, മനോജ് കെ. ജയൻ, ഉർവ്വശി 1992  കൗരവർ  ജോഷി  മമ്മൂട്ടി, തിലകൻ, ശാന്തികൃഷ്ണ 1992  ആധാരം  ജോർജ്ജ് കിത്തു  മുരളി, ഗീത 1992  കമലദളം  സിബി മലയിൽ  മോഹൻലാൽ, മോനിഷ, പാർവ്വതി 1992  വളയം  സിബി മലയിൽ  മുരളി, മനോജ് കെ. ജയൻ, പാർവ്വതി 1991  കനൽക്കാറ്റ്   സത്യൻ അന്തിക്കാട്  മമ്മൂട്ടി, മുരളി, ജയറാം, ഉർവ്വശി 1991  അമരം  ഭരതൻ  മമ്മൂട്ടി, മുരളി, അശോകൻ, മാതു 1991  ഭരതം  സിബി മലയിൽ  മോഹൻലാൽ, നെടുമുടി വേണു, ഉർവ്വശി 1991  ധനം  സിബി മലയിൽ  മോഹൻലാൽ, ചാർമ്മിള 1990  കുട്ടേട്ടൻ   ജോഷി  മമ്മൂട്ടി, സരിത 1990  ഹിസ് ഹൈനസ് അബ്ദുള്ള   സിബി മലയിൽ  മോഹൻലാൽ, നെടുമുടി വേണു, ഗൌതമി 1990  മാലയോഗം   സിബി മലയിൽ  ജയറാം, മുകേഷ്, പാർവ്വതി 1990  സസ്നേഹം   സത്യൻ അന്തിക്കാട്  ബാലചന്ദ്രമേനോൻ, ശോഭന 1989  മൃഗയ  ഐ വി ശശി  മമ്മൂട്ടി, തിലകൻ, ഉർവ്വശി 1989  മഹായാനം  ജോഷി  മമ്മൂട്ടി, മുകേഷ്, സീമ 1989  മുദ്ര   സിബി മലയിൽ  മമ്മൂട്ടി, പാർവ്വതി 1989  ദശരഥം   സിബി മലയിൽ  മോഹൻലാൽ, മുരളി, രേഖ 1989  ജാതകം   സുരേഷ് ഉണ്ണിത്താൻ  ജയറാം, തിലകൻ, സിത്താര 1989  കിരീടം  സിബി മലയിൽ  മോഹൻലാൽ, തിലകൻ, പാർവ്വതി 1988  മുക്തി  ഐ.വി. ശശി  മമ്മൂട്ടി, റഹ്മാൻ, ഉർവ്വശി 1988  വിചാരണ  സിബി മലയിൽ  മമ്മൂട്ടി, ശോഭന 1988  കുടുംബപുരാണം   സത്യൻ അന്തിക്കാട്  ബാലചന്ദ്രമേനോൻ, തിലകൻ, അംബിക 1987  എഴുതാപ്പുറങ്ങൾ  സിബി മലയിൽ  നെടുമുടി വേണു, സുഹാസിനി 1987  തനിയാവർത്തനം   സിബി മലയിൽ  മമ്മൂട്ടി, സരിത

 സംവിധാനം ചെയ്തവ 

വർഷംചലച്ചിത്രംഅഭിനേതാക്കൾ 1997  ഭൂതക്കണ്ണാടി മമ്മൂട്ടി, ശ്രീലക്ഷ്മി 1997  കാരുണ്യം ജയറാം, ദിവ്യ ഉണ്ണി, മുരളി  1998  ഓർമച്ചെപ്പ് ലാൽ, ദിലീപ്, ചഞ്ചൽ, ബിജു മേനോൻ 1998  കന്മദം മോഹൻലാൽ, മഞ്ജു വാര്യർ, ലാൽ 2000  അരയന്നങ്ങളുടെ വീട്  മമ്മൂട്ടി, ലക്ഷ്മി ഗോപാലസ്വാമി, കവിയൂർ പൊന്നമ്മ 2000  ജോക്കർ ദിലീപ്, മന്യ, നിഷാന്ത് സാഗർ 2001  സൂത്രധാരൻ  ദിലീപ്, മീര ജാസ്മിൻ 2003  കസ്തൂരിമാൻ  കുഞ്ചാക്കോ ബോബൻ, മീര ജാസ്മിൻ 2003  ചക്രം പൃഥ്വിരാജ്, മീര ജാസ്മിൻ 2005  കസ്തൂരിമാൻ (തമിഴ്)  പ്രസന്ന, മീര ജാസ്മിൻ 2006  ചക്കരമുത്ത് ദിലീപ്, കാവ്യാ മാധവൻ 2007  നിവേദ്യം വിനു മോഹൻ‍, ഭാമ, നെടുമുടി വേണു

 അഭിനയിച്ചവ 

വർഷംചലച്ചിത്രംകഥാപാത്രം 2008 ഷേക്സ്പിയർ എം.എ. മലയാളം ലോഹിതദാസ് 2005  ഉദയനാണ് താരം ചലച്ചിത്രസംവിധായകൻ പ്രതാപൻ 2005 ദി ക്യാമ്പസ് ലോഹിതദാസ് 2002 സ്റ്റോപ്പ് വയലൻസ് ലോഹിതദാസ് 1999 വീണ്ടും ചില വീട്ടുകാര്യങ്ങൾ ചലച്ചിത്രസംവിധായകൻ 1992 ആധാരം ചീട്ടുകളിക്കാരൻ1994ചകോരം (ചലച്ചിത്രം)കൈനോട്ടക്കാരൻ1994കാറ്റ് വന്നു വിളിച്ചപ്പോൾ (ചലച്ചിത്രം )ലോഹിതദാസ് 1992  വളയം  സോമൻ

 നിർമ്മിച്ചവ 

വർഷംചലച്ചിത്രംസംവിധായകൻഅഭിനേതാക്കൾ 2003 കസ്തൂരിമാൻ ലോഹിതദാസ് കുഞ്ചാക്കോ ബോബൻ, മീര ജാസ്മിൻ

 ഗാനരചന നിർവഹിച്ചവ 

വർഷംചലച്ചിത്രംഗാനം സംഗീതംഗായകർ 2007 നിവേദ്യം കോലക്കുഴൽ വിളി കേട്ടോ... എം. ജയചന്ദ്രൻ വിജയ് യേശുദാസ്, ശ്വേത 2003 കസ്തൂരിമാൻ രാക്കുയിൽ പാടി... ഔസേപ്പച്ചൻ യേശുദാസ് 2000 ജോക്കർ ചെമ്മാനം പൂത്തേ.. മോഹൻ സിത്താര യേശുദാസ് 2000 ജോക്കർ അഴകേ നീ പാടും... മോഹൻ സിത്താര യേശുദാസ്

 നാടകങ്ങൾ 
സിന്ധു ശാന്തമായൊഴുകുന്നു
അവസാനം വന്ന അതിഥി
സ്വപ്നം വിതച്ചവർ

 പുറത്തുനിന്നുള്ള കണ്ണികൾ 

അവലംബം

വർഗ്ഗം:1955-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:മേയ് 10-ന് ജനിച്ചവർ
വർഗ്ഗം:ജൂൺ 28-ന് മരിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാള കഥാകൃത്തുക്കൾ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച കഥയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ